Torstai 8.2.2007 klo 21.20 Susanin kirjaJos pääministeri on niin pässi, että etsii seuraa netistä ja jättää naisensa tekstarilla, on ihan normaalia, että joutuu vastaamaan myös seurauksista. Jos niihin ei ole valmis, ei kannata etsiä seuraa netistä ja jättää tekstarilla.Naista ei kannata katkeroittaa. Jos ja kun Susan ei saa Mattia takaisin, katkera nainen alkaa sekoilla. Miehen pitää maksaa. Sekoilun jälkeen maksajiksi joutuvat kaikki muutkin. Tällä kertaa lukutaitoiset suomalaiset.Tätä Matti ei näköjään tajunnut. Vaikka suhde olisi kuinka yksityinen, siinä on kaksi osapuolta. Ja toinen saattaa olla hölö. Päiväkahvit siirtyvät päiväkirjaan, ja kas, käsissämme on vuosisadan rakkaustarina tiivistettynä yhdeksään kuukauteen. Antoisia lukuhetkiä! Koulu pilaa ruokatavat Vaikka vanhemmilla on vastuu lastensa ruokatottumuksista, koulu toteuttaa niitä välikätenä.Kouluruokailu on parantunut omista oppivuosistani, mutta ei se edelleenkään hyvin toimi, jos esimerkiksi pojista vain kolmannes koskee salaattiin.Iltalehden kysely paljasti, ettei vanhemmilla ole oikeasti mitään käsitystä siitä, mitä lapset syövät. Vanhemmat kehuvat terveellisiä tapoja, lapset tunnustavat limpparin ja karkit. Niitä mussutetaan, kun kouluruoka ei maistu/kelpaa/huvita.Se on koulun vika. Ruoka on saatava maistumaan, kelpaamaan ja huvittamaan. Jos se ei onnistu, se vaikuttaa ruokailutottumuksiin vielä aikuisenakin.Niinpä. Tilliliha oli kotona hyvää. Koulussa ei. Sen jälkeen siihen ei ole voinut koskea tikullakaan. Saako sanoa seksikkääksi?Asko Kallosen ei olisi pitänyt sanoa 16-vuotiasta seksikkääksi, sillä:1. Teinit pukeutuivat kaduilla holtittomasti jo nyt. Heitä ei kannata rohkaista siihen yhtään enempää.2. Teinityttö on oikeasti pikkutyttö. Olisivat mokomat stailanneet hänet niin myös telkkariin.3. Asko Kallonen voisi ikänsä perusteella olla tytön isä. Auts.Bubbling under. Vieläkö muistatte, kun isä jumppautti Heidi Willmanin jalat missikisoihin? Niin. En minäkään olisi halunnut. Facebook